סופנגלה

סופנגלה (בטורקית: Supangle) הוא קינוח שוקולד מסורתי ומתוק הנפוץ בטורקיה.

הקינוח מורכב משכבה תחתונה העשויה מעוגיות, ביסקוויטים או חתיכות עוגה ומעליה מוסיפים פודינג שוקולד העשוי מחלב, אבקת קקאו, סוכר, וניל ועמילן תירס.

נהוג להגיש את הקינוח כשהוא קר ובליווי שוקולד צ'יפס, קוקוס או פיסטוקים מרוסקים.

למאכל גרסאות שונות ומלבד הגרסה הבסיסית, קיימות גרסאות כתוספת למלבי, או קדאיף.

השם של הקינוח נגזר מהמילה האיטלקית זופה אינגלזה (Zuppa Inglese) שפירושה מרק אנגלי.

קישורים חיצוניים 

 מתכון להכנת סופנגלה, באתר Tasteatlas

הערות שוליים 

אוכל רחוב
מזון מהיר
המטבח הטורקי: קינוחים
המטבח האזרי
קינוחים